ร่างขอบเขตของงาน (Terms of Reference :  TOR)

โครงการก่อสร้างถนนลาดยางแบบแอสฟัลท์ติกคอนกรีต สายหมู่บ้านจอมทอง 
หมู่ที่ 4 -7  ตำบลระโนด   อำเภอระโนด  จังหวัดสงขลา

1.ความเป็นมาของโครงการ
ตามแผนพัฒนาเศรษฐกิจขององค์กรปกครองส่วนท้องถิ่น และแผนยุทธศาสตร์การพัฒนาจังหวัดสงขลา ที่มุ่งการเป็นศูนย์กลางทางด้านเศรษฐกิจของภูมิภาค จึงมีความจำเป็นที่จะต้องมีระบบขนส่งและโครงสร้างพื้นฐาน โครงข่ายคมนาคมที่มีประสิทธิภาพ สะดวก และปลอดภัย ทั้งเส้นทางคมนาคมทางบกและทางน้ำ จึงจำเป็นต้องพัฒนาเพื่อประชาชนในพื้นที่และพื้นที่ใกล้เคียง ได้สัญจร ขนส่งสินค้าทางการเกษตรและประกอบกิจการอื่น ๆ ได้สะดวกรวดเร็วและมีประสิทธิภาพมากขึ้น
2.วัตถุประสงค์ของโครงการ
การดำเนินการก่อสร้างถนนลาดยางแบบแอสฟัลท์ติกคอนกรีต สายหมู่บ้านจอมทอง หมู่ที่ 4-7 ตำบลระโนด  อำเภอระโนด  จังหวัดสงขลา มีวัตถุประสงค์ ดังนี้
2.1 ประชาชนมีโครงข่ายการคมนาคมที่ได้มาตรฐาน  ใช้ในการสัญจรไปมา เพื่อความสะดวกปลอดภัยและรวดเร็วในการสัญจร การท่องเที่ยว และขนส่งทางการเกษตรยิ่งขึ้น

2.2 ส่งเสริมการลงทุนของภาคธุรกิจและภาคเอกชน และให้ประชาชนบริเวณสองข้างทางและในพื้นที่ใกล้เคียงมีคุณภาพชีวิตดียิ่งขึ้น

2.3 รักษาความสงบเรียบร้อยในหมู่บ้าน และเพิ่มประสิทธิภาพการบริหารมากยิ่งขึ้น
3.คุณสมบัติของผู้เสนอราคา

เพื่อให้การดำเนินการเป็นไปตามวัตถุประสงค์  จึงกำหนดคุณสมบัติผู้เสนอราคาดังต่อไปนี้

3.1  เป็นผู้เสนอราคาต้องเป็นผู้อาชีพรับจ้างงานที่ประกวดราคาจ้างด้วยวิธีการทางอิเล็กทรอนิกส์

3.2  ผู้เสนอราคาต้องไม่เป็นผู้ที่ถูกระบุชื่อไว้ในบัญชีผู้ทิ้งงานของทางราชการและได้แจ้งเวียนชื่อแล้วหรือไม่เป็นผู้ที่ได้รับผลของการสั่งให้นิติบุคคลหรือบุคคลอื่นเป็นผู้ทิ้งงานตามระเบียบของทางราชการ

3.3  ผู้เสนอราคาต้องไม่เป็นผู้มีผลประโยชน์ร่วมกันกับผู้เสนอราคารายอื่น และ/หรือต้องไม่เป็นผู้มีผลประโยชน์ร่วมกันกับผู้เสนอราคากับผู้ให้บริการตลาดกลางอิเล็กทรอนิกส์ ณ วันประกาศประกวดราคาจ้างด้วยวิธีการทางอิเล็กทรอนิกส์  หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรม

3.4  ผู้เสนอราคาต้องไม่เป็นผู้ได้รับเอกสิทธิ์หรือคุ้มกัน ซึ่งอาจปฎิเสธไม่ยอมขึ้นศาลไทย เว้นแต่รัฐบาลของผู้เสนอราคาไม่มีคำสั่งให้สละสิทธิ์และความคุ้มกันเช่นว่านั้น

3.5  ผู้เสนอราคาต้องเป็นนิติบุคคลและมีผลงานก่อสร้างประเภทเดียวกันกับงานที่ประมูลจ้างด้วย
วิธีการทางอิเล็กทรอนิกส์  มีผลงานถนนแอสฟัลท์ติกคอนกรีต ไม่น้อยกว่า   1,500,000.-  บาท   (หนึ่งล้านห้าแสนบาทถ้วน)  และเป็นผลงานที่เป็นคู่สัญญาโดยตรงกับส่วนราชการหน่วยงานตามกฎหมายว่าด้วยระเบียบบริหาร

ราชการส่วนท้องถิ่นรัฐวิสาหกิจ หรือหน่วยงานเอกชนที่จังหวัดเชื่อถือ และเป็นสัญญาที่ก่อสร้างแล้วเสร็จบริบูรณ์ภายในระยะเวลาไม่เกิน 3 ปี
4.  แบบรูปรายการ หรือคุณลักษณะเฉพาะ
จ้างเหมาก่อสร้างถนนลาดยางแบบแอสฟัลท์ติกคอนกรีต   สายหมู่บ้านจอมทอง  หมู่ที่ 4 -7   
ตำบลระโนด อำเภอระโนด  จังหวัดสงขลา ความยาว 720 เมตร กว้าง 6 เมตร หนา 4 เซนติเมตร ไหล่ทาง ข้างละ 1 เมตร  ตามแบบแปลนองค์การบริหารส่วนตำบลระโนด
5.  ระยะเวลาดำเนินการ


ภายในระยะเวลาก่อสร้าง ไม่เกิน 60 วัน นับจากวันลงนามในสัญญาจ้าง
6.  ระยะเวลาส่งมอบงานหรืองวดงาน


ส่งมอบงานงวดเดียว  ไม่เกิน 60 วัน นับจากวันลงนามในสัญญาจ้าง
7.  วงเงินในการจัดหา


เงินงบประมาณโครงการ      3,000,000.-       บาท


เงินราคากลางโครงการ        3,000,000.-       บาท
8.  สถานที่ติดต่อเพื่อขอทราบข้อมูลเพิ่มเติม และส่งข้อเสนอแนะวิจารณ์ หรือแสดงความคิดเห็น


ประชาชนผู้สนใจ  สามารถวิจารณ์เสนอข้อคิดเห็น หรือข้อเสนอแนะเกี่ยวกับร่างขอบเขตของงานนี้เป็นลายลักษณ์อักษร โดยไปรษณีย์ตอบรับด่วนพิเศษ (EMS) ส่งไปที่ ที่ทำการปกครองอำเภอระโนด ตำบลระโนดอำเภอระโนด จังหวัดสงขลา 90140 โทรศัพท์ 074-393042 หมายเลขโทรสาร 074-393042 หรือเว็บไซด์ของที่ทำการปกครองอำเภอระโนด www.ranot-sk.go.th, www.songkhladopa.go.th โดยเปิดเผยตัว พร้อมระบุชื่อ ที่อยู่ หมายเลขโทรศัพท์ ที่สามารถติดต่อได้
ลงชื่อ        พิณทิพย์  แทนบุญ          ประธานกรรมการ
 (นางพิณทิพย์  แทนบุญ)
                                                              ลงชื่อ          สมนึก   คชตุ้ง
         กรรมการ
  (นายสมนึก  คชตุ้ง)
                                                              ลงชื่อ           ณัฐฐาพร  ไชโยธา            กรรมการ
 (นางณัฐฐาพร  ไชยโยธา)
                                                              ลงชื่อ          คณาพจน์  ทองเสน           กรรมการ
                                                                          (นายคณาพจน์  ทองเสน)
